yakhyo/uz-wiki huggingface dataset:
English Idioms in Use Advanced

„English Idioms in Use Advanced“ () — ingliz tilidagi idiomalar boʻyicha Felicity O'Dell hamda Michael McCarthy yozgan qoʻllanma. Ilk bor 2010-yil Kembrij shahrida Kembrij universiteti nashriyotida chop etilgan. 2017-yilda ayni nashriyotda asarning ikkinchi nashri bosilib chiqqan. „English Idioms in Use Advanced“ qoʻllanmasiga hozirgi ingliz tilida keng qoʻllaniladigan idiomalar kiritilgan boʻlib, asar ingliz tilini oʻrta va yetuk darajada oʻzlashtirilgan til oʻrganuvchilar uchun moʻljallangan. Kitob taqrizchilar tomonidan yuqori baholangan. Xususan, unda idiomalar nafaqat mavzu boʻyicha berilgani, balki ularni ishlatish kontekstlari haqida boy maʼlumotlarga ega ekanligi olqishlangan.

„English Phrasal Verbs in Use Advanced“ asari McCarthy va O'Dellning 2002-yil chop etilgan, shunchaki „English Idioms in Use“ deb nomlanuvchi asari formatida yozilgan. Keyinchalik mualliflar asarni kengaytirib, ingliz tilini turli darajada oʻzlashtirganlar foydalanuvchilar uchun alohida jildlar hozirlagan. Xususan, asarning ingliz tilini oʻrta darajada oʻzlashtirgan oʻquvchilar uchun yozilgan versiyasi mavjud.

Yana qarang 
 „English Idioms in Use Intermediate“

Manbalar

Havolalar 
 „English Idioms in Use Advanced“ Cambdridge universiteti nashriyoti saytida 

Ingliz tili grammatikasi boʻyicha kitoblar
Alex Quaison-Sackey

Alex Quaison-Sackey (1924-yil, 9-avgust - 1992-yil, 21-dekabr) — ganalik diplomat bo'lib, u Birlashgan Millatlar Tashkiloti Bosh Assambleyasining prezidenti lavozimini egallagan birinchi qora tanli afrikalik edi.

Hayoti va ta'liimi 
Quaison-Sackey Gananing markaziy mintaqalaridan biri bo'lgan Winnebada tug‘ilgan. Alex o‘rta ta’limni Ganada Markaziy mintaqasining Cape sohilidagi Mfantsipim maktabida olgan va Akkra yaqinidagi Achimota kollejida tahsil olgan. So‘ngra u Buyuk Britaniyaga yo‘l oladi. Oksford universitetining Exeter kollejida falsafa, siyosat va iqtisod bo‘yicha tahsil oldi. Uni imtiyozli diplom bilan tugatdi. Gananing dastlabki tashqi ishlar xizmati xodimlaridan biri etib tayinlanganidan keyin, London iqtisodiyot maktabida xalqaro munosabatlar va xalqaro huquq sohalarida ham ta’lim oldi.

Diplomatik faoliyat 
U 1959-yil 30-iyundan 1965-yilgacha Gananing Birlashgan Millatlar Tashkilotidagi ikkinchi elchisi va doimiy vakili bo‘lib ishlagan. Alex 1964-yildan 1965-yilgacha Birlashgan Millatlar Tashkiloti Bosh Assambleyasining raisi lavozimini egallab, bu mansabga tayinlangan birinchi qora tanli afrikalik bo‘ldi. Shu davrda Quaison-Sackey 1961-1965-yillarda Gananing Kubadagi elchisi va 1962-1964 yillarda Meksikadagi elchisi vazifalarini ham bajargan. 1965-yilda u Gana tashqi ishlar vaziri etib tayinlandi, ammo bu lavozimda bor-yo‘g‘i bir necha oy ishladi, chunki 1966-yil fevralida prezident Nkrumah hokimiyatdan ag‘darilgach, u ham lavozimidan chetlashtirildi. U yana 1978-yilda leytenant general Fred Akuffo boshchiligidagi Oliy Harbiy Kengash tomonidan Qo‘shma Shtatlardagi elchi etib tayinlangan.

Siyosat 
Quaison-Sackey Kwame Nkrumahning Xalq konvensiyasi partiyasi hukumatida tashqi ishlar vaziri etib tayinlandi. Alex Nkrumah bilan Shimoliy Vyetnam safariga borganida, hukumat 1966-yil 24-fevralda leytenant general Joseph Arthur Ankrah boshchiligidagi Milliy ozodlik kengashi, harbiy to‘ntarish natijasida ag‘darilgan.

Vafoti 
Quaison-Sackey 1992-yil 21-dekabrda Akkradagi „Korle Bu Teaching Hospital“da o‘pka emboliyasi tufayli 68 yoshida vafot etdi..

Oilasi 
Quaison-Sackeyning ota-onasi Alex Emmanuel Sackey (1902-1972) va Alberta Quaisonlar edi. Alex Elsie Annie Blanksonga (1927-2003) turmushga chiqdi. Ularning olti farzandi bor edi - marhum Egya, marhum Nana, Awo, Kweku Bondzie, Nenyi (Nii) va Yaabalar. Ularning nevaralari - Kwesi Awenate, Kodwo, Nana, Egya, Selasie va Sena.

Kitoblari
Keyinchalik Quaison-Sackey 1963-yil may oyida Praeger tomonidan nashr etilgan „Africa Unbound: Reflections of an African Statesman“ nomli kitobida Gananing dastlabki kunlaridagi diplomatik masalalar bilan bog‘liq tajribalari haqida yozgan. Ushbu kitobda u o‘zining „Negr“ - „Qoralik sifatining qabul qilinishi va tasdiqlanishi" tushunchasini tavsiflaydi. Bu barcha qora tanli xalqlarning qardoshlik ma’naviy aloqalarida psixologik tushuncha bo'lib qoladi“.

Manbalar 

Ganalik diplomatlar
Birlashgan Millatlar Tashkiloti Bosh Assambleyasi prezidentlari
Ganalik iqtisodchilar
Prekrasnoye dalyoko

Qoʻshiq naqoratiPrekrasnoye dalyoko, ne bud ko mne jestoko,
Ne bud ko mne jestoko, jestoko ne bud.
Ot chistogo istoka v prekrasnoye dalyoko,
V prekrasnoye dalyoko ya nachinayu put.„Prekrasnoye dalyoko“ () – shoir Yuriy Entin sheʼri asosida bastakor Yevgeniy Krilatov tomonidan yozilgan qoʻshiq. Bu qoʻshiq birinchi marta 1985-yildagi „Kelajakdan kelgan mehmon“ filmi chiqqandan keyin mashhurlikka erishdi.

Tarixi 
1985-yil mart oyining bahorgi maktab taʼtili kunlarida SSSR markaziy televideniyesi bolalar uchun „Kelajakdan kelgan mehmon“ telefilmini namoyish qila boshladi. Film yakunida Yuriy Entinning sheʼri asosida Yevgeniy Krilatovning „Prekrasnoye dalyoko“ soʻzlari bilan boshlanuvchi qoʻshigʻi yangragan. Qoʻshiq ijro etilayotgan kuyning maʼlum qismlari filmda boshida ham qoʻyilgan. Filmdagi qoʻshiq Tatyana Daskovskaya tomonidan ijro etilgan. Ammo uning ijrosi bastakor Yevgeniy Krilatovga maʼqul kelmadi va bastakor Meridian triosiga oʻz versiyasini yozishni taklif qilgan. Ivanovoda bir oylik repetitsiyalardan soʻng „Meridian“ Moskvaga kelib, Krilatovga oʻzlarining versiyasini koʻrsatishgan. Bastakorga bu versiya maʼqul keladi va shaxsan qoʻshiq kuyining yozilishida shaxsan ishtirok etgan va mualliflik tuzatmalarini kiritgan. 1985-yil sentyabr oyida qoʻshiq „Pesnya goda-85“ festivalining oylik sonida yangradi. Birinchi namoyishdan soʻng markaziy televideniyega „Meridian triosi Pesnya goda-85 gʻolibi“ mazmunidagi koʻplab xatlar kela boshlagan. Tomoshabinlarning fikrlarini inobatga olgan holda bu qoʻshiq ijrochilar bilan birgalikda „Pesnya goda-85“ festivali laureati boʻldi.

Krilatov 2002-yilda „Bu farzandlarimiz bizdan yaxshiroq hayot kechirishi uchun qilingan chaqiriq, ibodat va iltijodur“ deb taʼkidlagan.

Teleserialda ishlatilgan qoʻshiqning asl matnida „On [golos] zovyot menya ne v rayskiye kraya“ satrlari kuylangan. Katta bolalar xori tomonidan kuylangan keyingi versiyada esa bu satrlar „On zovyot menya v chudesniye kraya“ga oʻzgartirildi.

Matbuotda qoʻshiq nomi „Prekrasnoye dalyoko“ bilan koʻpincha yorqin kelajakni, Alisa Seleznyova haqidagi serialda va boshqa asarlarda tasvirlangan koinot nazarda tutilgan.

Manbalar

Adabiyotlar

Havolalar 
 
Filmlar uchun yozilgan qoʻshiqlar
1985-yil qoʻshiqlari
SSSR qoʻshiqlari
Artashes Avetyan

Artashes Vaganovich Avetyan (; 1942-yil 14-avgust) – kelib chiqishi eronlik boʻlgan arman qoʻshiqchisi va musiqachisi, folklorshunos. Armaniston SSRda xizmat koʻrsatgan artist.

Hayoti 
Avetyan Eronning Tehron shahrida tugʻilgan. Yoshligida Avetyan Tehronning „Taj“ (keyinchalik Esteghlal nomi bilan mashhur boʻlgan) futbol jamoasida oʻynagan. 14 yoshida nemis musiqachisi Erwin More yordamida gitara chalishni oʻrgangan. Maktab yillarida qoʻshiqchi musiqiy guruh tarkibida Eron shaharlari boʻylab tez-tez gastrolga chiqqan. Ashula boʻyicha ustozi tenor Aram Sarkisyan boʻlib, ustozi bir vaqtlar Fyodor Shalyapin bilan birga kuylagan.

1963-yilda Artashesning oilasi Sovet Armanistoni poytaxti Yerevanga koʻchib oʻtdi. 23 yil davomida Avetyan Melik Mavisakalyan rahbarligidagi Armaniston radio va televideniyesining simfonik orkestri solisti boʻlgan. 5 yil davomida Avetyan Sovet Ittifoqi va Armaniston SSR xalq artisti Konstantin Orbelyan boshchiligidagi Armaniston davlat estrada orkestrida faoliyat koʻrsatgan.

Avetyan 250 ga yaqin qoʻshiq yozgan, jumladan: „Sirun axchik ayastani“ („Goʻzal arman qizi“); „Ov sirun sirun“ („Oh, goʻzal, goʻzal“); „Yeh Negah“ („Bir qarash“), „Sluchaynost“ va „Yerevan“. Avetyan nafaqat arman, balki rus va fors tillarida qoʻshiqlar ham kuylagan

Arman qoʻshiqchisi Lola Xomyantsga uylangan. Er-xotin 1990-yilgacha, yaʼni ajrashguncha duet sifatida qoʻshiqlar ijro etishgan . Oʻsha yilning oxirida Avetyan Qoʻshma Shtatlarga koʻchib oʻtdi va u yerda klublarda qoʻshiq kuylay boshladi. Ikkinchi rafiqasi Juliet Gevorkyan bilan birga kitob nashr etish bilan shugʻullangan. Bu kitoblar arman maktablarida foydalanilgan.

Manbalar 

Amerikalik qoʻshiqchilar
Eron qoʻshiqchilari
Tehronda tugʻilganlar
Yashayotgan insonlar
1942-yilda tugʻilganlar
14-avgustda tugʻilganlar
Leslie Uggams

Leslie Uggams (, 1943-yil 25-may) – Emmy va Tony mukofotlariga sazovor boʻlgan amerikalik aktrisa va qoʻshiqchi, Brodvey musiqiy filmlarida ishtirok etish orqali katta muvaffaqiyatiga erishgan. Leslie 1977-yilda „Roots“ mini-serialidagi Kizzy Reynolds roli bilan ham mashhur boʻlgan boʻlib, bu roli tufayli Emmy va Oltin globus mukofotlariga sazovor boʻlgan.

Hayoti 
Leslie Uggams Nyu-York shahrida tugʻilgan va Juilliard maktabida oʻqigan. 20-asr 50-yillaring mashhur qoʻshiqchisi Hill Jonesning qizi boʻlib, Leslie oʻz faoliyatini bolaligidayoq televideniyedagi rollari orqali boshlagan.

1968-yilda Uggams Hallelujah, Baby musiqiy filmidagi roli uchun eng yaxshi aktrisa nominatsiyasida Tony mukofotini qoʻlga kiritgan. Keyingi yili aktrisa oʻzining shaxsiy teleshovusiga ega boʻlib, milliy televideniyedagi birinchi afro-amerikalik ayol boshlovchiga aylandi. 20-asr 70-yillarida oʻzining aktrisalik faoliyatiga eʼtibor qaratdi va „Skyjacked“ (1972), „Black Girl“ (1972) va „Poor Pretty Eddie“ (1975) filmlarida suratga tushdi.

Leslie Uggamsning faoliyatidagi eng katta muvaffaqiyati 1977-yildagi "Roots " mini-serialidagi Kizzy bosh roli boʻlgan, serial tanqidchilar va tomoshabinlar orasida katta muvaffaqiyatiga erishgan va televideniye tarixidagi eng koʻp koʻrilgan uchta seriallardan biri hisoblanadi. Bu rol aktrisaga miniserial yoki filmdagi eng yaxshi aktrisa nominatsiyasida Emmy mukofoti hamda drama janridagi eng yaxshi aktrisa nominatsiyasida Oltin globus mukofotini qoʻlga kiritishga sabab boʻlgan. Ikki yil oʻtgach, aktrisa yana bir Backstairs at the White House yirik mini-serialida rol oʻynagan.

XX asr saksoninchi yillaridan boshlab Uggams teatrda ishlashni afzal koʻrib, nomuntazam ravishda kino va seriallarda rol oʻynagan. 2001-yilda King Hedley II filmidagi roli uchun yana bir bor Tony mukofotini oldi. 1983-yilda oʻzining boshqa shaxsiy shousi boshlovchisi sifatida Emmy mukofotini qoʻlga kiritdi.

2016-yilda Uggams Deadpool filmidagi roli bilan kinoga qaytdi. Keyinchalik, aktirisa Empire serialida Luciousning goʻyoki vafot etgan onasi rolini oʻynashga taklif qilingan.

Shaxsiy hayoti 
1965-yilda oʻzining menejeri Grahame Prattga turmushga chiqgan.

Filmografiyasi

Filmlari

Teleseriallari

Manbalar

Havolalar 
 Rasmiy veb-sayti

Alifbo boʻyicha shaxsiyatlar
Amerikalik qoʻshiqchilar
Amerikalik televideniye aktrisalari
Nyu-Yorkda tugʻilganlar
Yashayotgan insonlar
1943-yilda tugʻilganlar
25-mayda tugʻilganlar
Yolanda Adams

Yolanda Adams (1961-yil 27-avgust, Xyuston, Texas) – amerikalik qoʻshiqchi va radio boshlovchi. Nielsen SoundScan maʼlumotlariga koʻra, 2009-yilda Adamsning musiqiy albomlari Qoʻshma Shtatlarda 4,5 milliondan ortiq nusxada sotilgan. 2013-yil aprel holatiga koʻra, Adams oʻzing 12 ta studiyaviy albomlarini chiqardi, ulardan toʻrttasi gospel janridagi xit-paradda eng yuqori oʻrinni egallagan. Qoʻshiqchi toʻrtta Grammy mukofotini qoʻlga kiritgan.

Hayoti 
Yolanda Adams jazz, klassik musiqa ijrochilari James Cleveland, Edwin Hokiks va R&B qoʻshiqchilari Stevie Wonder, Nancy Wilson kabilarning qoʻshiqlarini tinglab oʻsgan. 1980-yillarda musiqiy faoliyatini boshlashdan oldin, Xyustondagi maktabda oʻqituvchi hamda ozroq muddatda fotomodel sifatida ham ishlagan.

1988-yilda Sounds Of Gospel leybli Adamsning Just as I Am debyut albomini chiqardi. Dastlab qoʻshiqchi xristian musiqasini ijro etishda dunyoviy musiqa va modadan foydalanganligi uchun xristian jamiyati tomonidan tanqid qilingan. 1990-yillarning oʻrtalarida gospelning mashhurligi Adamsning faoliyatiga ijobiy taʼsir koʻrsatdi. Qoʻshiqchi Kirk Franklin & The Family guruhi bilan birgalikda gastrollarda boʻlgan. Uning 1996-yilgi Yolanda Live in Washington konsert albomi Grammy mukofotiga nomzod boʻlgan.

1999-yilda Adams oʻzining eng muvaffaqiyatli Mountain High… Valley Low albomini chiqargan va albom Qoʻshma Shtatlarda 1,3 million nusxada ortiq sotilgan hamda qoʻshiqchiga oʻzing ijodidagi birinchi Grammy mukofotini keltirgan.

Shaxsiy hayoti 
Adams 1987-yildan 1990-yilgacha Troy Mason bilan er va xotin boʻlib yashashgan. 1997-yilda Yolanda NFL futbolchisi Tim Crawfordga turmushga chiqqan. 2001-yilda juftlikning Taylor Ayyana Adams Crawford ismli qizi tugʻilgan. 2004-yil avgust oyida Adams va Crawford 7 yillik nikohdan keyin ajrashishdi.

Diskografiyasi 
 1987 – Just as I Am
 1991 – Through the Storm
 1993 – Save the World
 1995 – More Than A Melody
 1998 – Songs from the Heart
 1999 – Mountain High… Valley Low
 2000 – Christmas With Yolanda Adams
 2001 – Believe
 2002 – The Experience
 2005 – Day By Day
 2007 – What a Wonderful Time
 2011 – Becoming

Manbalar

Havolalar 
 Rasmiy veb-sayti

Columbia Records sanʼatkorlari
Amerikalik qoʻshiqchilar
Grammy mukofoti sovrindorlari
Hyustonda tugʻilganlar
Alifbo boʻyicha shaxsiyatlar
Yashayotgan insonlar
1961-yilda tugʻilganlar
27-avgustda tugʻilganlar
Ryuji Akiyama

Ryuji Akiyama (秋山 竜次, Akiyama Ryūji) yapon komediyachisi va aktyoridir. U 1978-yil 20-sentyabrda Yaponiyaning Fukuoka prefekturasida tugʻilgan. Akiyama yaponiyalik taniqli komediya triosi "Robert"ning aʼzosi bo‘lib, uning sheriklari Hiroshi Yamamoto va Baba Yoshiaki hisoblanadi. Bu trio o‘zlarining kulgili parodiyalari va chiqishlari bilan mashhur bo‘lib, turli yapon televizion dasturlari va maxsus ko‘rsatuvlarida muntazam ishtirok etadi. Akiyama ko‘pincha mashhur shaxslar yoki turli ijtimoiy xulq-atvorlarga taqlid qilib, ularni kulgili tarzda namoyish etadi. U yapon madaniyatidagi tanilgan shaxslar, sportchilar va ko‘ngilochar soha yulduzlariga parodiya qilishi bilan tanilgan. Akiyamaning improvisatsiya qilish qobiliyati va har bir obrazga o‘ziga xoslik kiritishi uni boshqa komediyachilardan ajratib turadi.

Faoliyati 

 "Robert" Komediya Triosi: Akiyama Hiroshi Yamamoto va Baba Yoshiaki bilan birgalikda "Robert" komediya guruhining bir qismi hisoblanadi. Ushbu trio 1998-yilda tashkil topgan va tezda Yaponiyaning eng mashhur komediya guruhlaridan biriga aylangan. Ular televizion dasturlarda chiqish qilishlari va sahna ko‘rinishlari bilan keng tanilgan bo‘lib, ko‘pincha hayotiy vaziyatlarni kulgili tarzda tasvirlash va odamlarning xulq-atvoriga parodiya qilish bilan mashhur bo'lishdi.
 Televizion chiqishlar: Akiyama turli yapon komediya va ko'ngilochar dasturlarda ishtirok etgan, ulardan mashhurlari "London Hearts", "Shabekuri 007" va "Ame Talk" kabi dasturlardir. U o'zining kulgili qahramonlari bilan tomoshabinlar e’tiborini qozonib, yapon tomoshabinlari orasida sevimli san’atkorlardan biriga aylangan.
 Yakkaxon chiqishlar: Akiyama shuningdek, o'zining bir kishilik shoularini ham ijro etgan. U bu shoularida bir vaqtning o‘zida bir nechta obrazlarni jonlantirgan. Ayniqsa, u yaratgan qahramonlar, masalan, mag‘rur rejissyor yoki o‘zini ko‘rsatadigan fotograf kabi obrazlari katta mashhurlikka erishgan.
 Film va drama: Akiyama nafaqat komediya sohasida, balki kino va teleseriallarda ham faoliyat olib borgan. U komediya rollari bilan bir qatorda ba’zi jiddiy rollarni ham ijro etib, aktyorlik mahoratini namoyish etgan.

Mukofotlari 
"Robert" guruhi sifatida Akiyama bir nechta komediya tanlovlarida g‘olib chiqqan. Masalan, King of Conte va M-1 Grand Prix kabi prestijli komediya tanlovlarida muvaffaqiyatlarga erishgan.

Ko'rsatuvlar 

 Chidori no Kesego (千鳥のクセスゴ!)
 Akiyama to Eiga (秋山と映画)
 Akiyama Roke no Chizu (秋山ロケの地図)
 Shuichi (シューイチ)
 Akiyama Kayo Sai (秋山歌謡祭)
 Akiyama to Pan (秋山とパン)
 Robert Akiyama no Usowaku
 va boshqalar

Akiyama o'zining komediya karerasi davomida turli obrazlarni yaratgan va ayniqsa turli "bir kishilik shou"larida katta shuhrat qozongan. Uning parodiyalari va improvizatsiyalari ko'pincha mashhur san'atkorlar, sportchilar yoki taniqli jamoatchilik arboblariga taqlid qilishdan iborat bo‘lib, bu uning iste’dodini yanada ommalashtirgan.

Manbalar
2024-yilgi Yozgi Paralimpiya oʻyinlari millatlar paradi

2024-yilgi Yozgi Paralimpiya oʻyinlarining ochilish marosimidagi millatlar paradi 28-avgust kuni Yelisey maydonida boʻlib oʻtdi. 184 ta delegatsiya sportchilari Arc de Triomphe orqali Yelisey maydoniga soʻngra Place de la Concordega oʻtishdi.

Parad tartibi 
Paralimpiya Xartiyasida belgilanganidek, ishtirok etuvchi Milliy Paralimpiya qoʻmitalari mezbon davlatning fransuz tilida alifbo-protokol tartibida parad oʻtkazdilar. Boʻlajak mezbonlar – 2032-yilgi Yozgi Paralimpiya o‘yinlari uchun Avstraliya va 2028-yilgi Yozgi Paralimpiya o‘yinlari uchun Amerika Qoʻshma Shtatlari oxirida teskari xronologik tartibda chiqib keldi, mezbon mamlakat Fransiya esa oxirgi oʻrinni egalladi. Oʻyinlarda betaraf paralimpiyachi sifatida ishtirok etayotgan Rossiya va Belarus sportchilariga millatlar paradida ishtirok etishga ruxsat berilmagan.

Davlatlar va bayroqdorlar 
Quyida paradda chiqib kelish tartibida tartiblangan tegishli bayroqdorlari boʻyicha mamlakatlar roʻyxati keltirilgan. Bunda ular qatnashayotgan mamlakat nomi, bayroqdorning ism-familyasi hamda bayroqdorning sport turi boʻyicha maʼumotlar keltirilgan.

Yana qarang 
 2024-yilgi Yozgi Olimpiada o‘yinlari millatlar paradi

Manbalar 

2024-yilgi Yozgi Paralimpiada oʻyinlari
Pierre de Coubertin medali

Pierre de Coubertin medali – Xalqaro Olimpiya Qoʻmitasi tomonidan beriladigan maxsus mukofot boʻlib, pedagogik va taʼlim berish faoliyati bilan shugʻullanadigan muassasalarga hamda oʻz ilmiy izlanishlari va Pierre de Coubertin gʻoyalari ruhida yaratgan intellektual asarlari orqali olimpiyachilik gʻoyalarini targʻib qilishga hissa qoʻshadigan insonlarga taqdim etiladi. Medal André Ricard Sala tomonidan ishlab chiqilgan boʻlib, bir tomonida Coubertin portreti, boshqa tomonida esa Olimpiya shiori va halqalari tasvirlangan.

Medal 1965-yilda taʼsis etilgan va Xalqaro Fair Play qoʻmitasi tomonidan beriladigan Pierre de Coubertin World Trophy bilan bir xil mukofot emas. Ushbu ikki mukofot manbalarda koʻpincha adashtiriladi. Masalan, baʼzi ommaviy axborot vositalari 2016-yil 22-avgustda Nikki Hamblin va Abbey D’Agostino 5000 m masofaga yugurish musobaqasida bir-birlari bilan toʻqnashib, poygani davom ettirishda bir-birlariga yordam berishganidan keyin medalni olgani haqida xabar berishgan. Ular Pierre de Coubertin medali bilan mukofotlangan deb notoʻgʻri aytilgan. Yangi Zelandiya Olimpiya qo‘mitasi bunday mukofot berilmaganini taʼkidlagan va The Guardian keyinchalik xabarni toʻgʻrilagan, mukofot Xalqaro Fair Play qoʻmitasi mukofoti ekanligini tasdiqlagan. Bundan tashqari, ilk Pierre de Coubertin medali 1964-yilda italyan changʻichi Eugenio Montiga berilganligi haqida notoʻgʻri maʼlumotlar mavjud, aslida u Pierre de Coubertin World Trophy mukofotining birinchi sohibi hisoblanadi.

1969-yildan beri Avstriya Olimpiya qo‘mitasi (OʻOC) tomonidan „Olimpiya oʻyinlaridagi xizmatlari uchun“ beriladigan Pierre de Coubertin medali bor boʻlib, Xalqaro Olimpiya Qoʻmitasi tomonidan beriladigan Pierre de Coubertin medali bilan yanada chalkashlikka sabab boʻldi. 1969-yil 23-iyunda Venadagi XX asr muzeyida oʻtkazilgan marosimda mukofotning ilk sohiblari Avstriya Prezidenti Franz Jonas, Xalqaro Olimpiya Qoʻmitasi (XOQ) Prezidenti Avery Brundage, XOQ aʼzosi Manfred Mautner Markhof, Taʼlim vaziri Theodor Piffl-Perčević, Avstriya Olimpiya Qoʻmitasi (AOQ) Prezidenti Heinrich Drimmel va AOQ faxriy bosh kotibi Edgar Fried boʻldi. Keyinchalik mukofot sohiblari orasida Rudolf Sallinger, Pat Hickey va Dieter Kalt Sr. ham bor edi.

Mukofot sohiblari

Yana qarang 
 Olimpiya kubogi
 Olimpiya diplomi
 Olympic Laurel
 Olimpiya medali
 Olimpiya ordeni

Manbalar 

Olimpiya ramzlari
Samuel Lino

Samuel Dias Lino (1999-yil 23-dekabr) – braziliyalik professional futbolchi, La Liganing „Atlético Madrid“ klubi qanot himoyachisi.

Faoliyati

Yoshlik yillari 
Samuel Lino Santu-andre shahrida tugʻilgan va San-Pauludagi San-Bernardo-du-Kampo shahrida oʻsgan. Lino dastlab mahalliy jamoalarda futzal bilan shugʻullanadi. Keyinchalik 2016-yilda „São Bernardo“ futbol klubining yoshlar jamoasi safiga borib qoʻshiladi. U asosiy jamoasi safidagi debyutini 2017-yilning 21-may sanasida Série D doirasidagi „Novo Hamburgo“ jamoasiga qarshi oʻyinda oʻtkazdi. Futbolchi uchrashuvning ikkinchi boʻlimida zaxiradan maydonga tushirildi.

2017-yilning 28-iyunida Lino „Flamengo“ jamoasi bilan 2018-yilning oktyabrigacha moʻljallangan ijara shartnoma imzoladi va klubning yoshlar jamoasi tarkibi faoliyatini davom ettiradigan boʻldi. Futbolchining ijarasi muddatidan biroz avval, yaʼni 2018-yilning iyulida yakunlandi va u „São Bernardo“ning asosiy jamoa futbolchilari safiga qaytarildi. Lino 25-avgust kuni „Santos B“ bilan uchrashuvda oʻzining ilk golini kiritdi.

Gil Vicente 
2019-yil 30-iyun kuni Lino Portugaliya Primeira Ligasining „Gil Vicente“ jamoasi bilan shartnoma imzoladi. U klubdagi professional debyutini 3-avgust kuni Taça da Liga doirasidagi „Desportivo Aves“ jamoasiga qarshi (3:2) oʻyinda oʻtkazdi.

Lino oʻzining birinchi professional golini 2020-yil 2-fevralda „Moreirense“ klubiga qarshi safar uchrashuvida (5:1) kiritdi. Mavsum davomida u bor-yoʻgʻi ikki beshta liga uchrashuvida maydonga tushgan holda ikki gol muallifiga aylandi. Futbolchi 2020-yil 29-iyulda shartnomasini 2024-yilga qadar uzaytirdi va oʻzining ikkinchi yilidan boshlab muntazam oʻyin amaliyotiga ega boʻla boshladi.

Lino 2021-2022-yilgi mavsum Primeira Ligada 12 ta gol muallifi boʻldi. Jumladan 2022-yil 8-may kuni „Tondela“ klubiga qarshi bahsda dubl muallifiga ham aylandi. Bu natijalar orqali u „Gil Vicente“ jamoasining ligada beshinchi oʻrinni egallashiga yordam berdi va bu orqali klub tarixida ilk bora Yevrokuboklar yoʻllanmasini qoʻlga kirtidi.

Atlético Madrid 
2022-yilning 8-iyulida Lino Ispaniyaning „Atlético Madrid“ klubi bilan besh mavsumlik shartnoma imzoladi.

Valencia (ijara) 
Futbolchi 2022-yilning 28-iyul sanasida boshqa bir La Liga jamoasi „Valencia“ga mavsum yakuniga qadar ijaraga berildi.

Statistikasi

Manbalar

Havolalar 
 Profile at the Atlético Madrid website
Atlético Madrid futbolchilari
Braziliyalik erkak futbolchilar
Valencia C.F. futbolchilari
Toni Villa

Laureano Antonio „Toni“ Villa Suárez (1995-yil 7-yanvarda tugʻilgan), Toni Villa yoki oddiygina Toni nomi bilan tanilgan ispaniyalik professional futbolchi, La Liganing „Girona“ klubi chap qanot himoyachisi.

Klublardagi faoliyati 
Ispaniyaning Mursiya shahrida tugʻilgan Toni faoliyatini „Real Valladolid“ klubida boshlagan. U 2014-yilning 23-aprelida klubning zaxira jamoasidagi debyutini oʻtkazdi, Tercera División turniri doirasidagi „Racing Lermeño CF“ klubiga qarshi bahsda futbolchi zaxiradan maydonga tushirildi va ushbu uchrashuvda valyadolidliklar 5:1 hisobida gʻalaba qozondi.

Toni oʻzining birinchi golini 2014-yil 28-sentyabrda „Real Oviedo“ bilan kechgan (4:3) Segunda División B uchrashuvida kiritdi. 2016-yilning 8-iyunida u klub bilan shartnomasini 2018-yilga qadar uzaytirdi, ammo 4-avgust kuni uchinchi diviziya jamoasi „Cultural y Deportiva Leonesa“ga ijaraga berildi.

2017-yilning 12-iyunida, 42 yil deganda „Cultural“ jamoasining Segunda divizioniga chiqishda yordam berdi. Biroq biroz vaqt oʻtgach sobiq klubi uning shartnomasidagi sotib olish bandini faollashtirgach Toni „Valladolid“ga qaytdi va ikkinchi divizion klubining uzil-kesil asosiy tarkib futbolchisiga aylandi. U professional debyutini 3-sentyabr kuni oʻtkazdi, oʻz maydonida „CD Tenerife“ga qarshi oʻyinda (2:0) Míchel oʻrniga ikkinchi boʻlimda zaxiradan maydonga tushirildi.

2017-yilning 4-dekabrida Toni shartnomasini 2021-yilga qadar uzaytirdi. U oʻzining birinchi professional golini 12-may kuni oʻz uyida „Albacete Balompié“ klubiga qarshi oʻyinda (3:2) kiritdi. Mavsum davomida u jami 30 ta oʻyinda maydonga tushib jamoasining La Liga yoʻllanmasini qoʻlga kiritishida yordam berdi.

Toni Ispaniyaning yuqori divizonidagi debyutini 2018-yilning 17-avgustida „Girona“ jamoasiga qarshi safarda 0:0 hisobi yakunlangan oʻyinda oʻtkazdi. U La Ligadagi ilk goli 1-dekabr kuni „CD Leganes“ga qarshi oʻyinda (4:2) kiritdi.

2022-yilning 1-sentyabrida Toni boshqa bir ispan klubi „Girona“ bilan uch yillik shartnoma imzoladi.

Statistikasi

Manbalar

Havolalar 
 Profile at the Girona FC website
Matheus França

Matheus França de Oliveira (2004-yil 1-aprel) – braziliyalik professional futbolchi, Angliya Premyer-ligasining Crystal Palace klubida hujumkor yarim himoyachi hamda hujumchi pozitsiyalarida oʻynaydi.

Karyerasi

Yoshlik yillari 
França Olaria jamoasining eng yaxshi oʻyinchilaridan biri boʻlgan. Keyinchalik 12 yoshida Flamengo klubiga koʻchib oʻtadi. Flamengo yoshlar akademiyasida u Lázaro va Vinisius Juniorlar bilan bir qatorda klubning eng iqtidorli futbolchilari qatorida eʼtirof etilgan.

Flamengo 
França professional futboldagi debyutini Flamengo jamoasining 2021-yilning 6-dekabrida Marakana stadionida boʻlib oʻtgan Santos klubiga qarshi uchrashuvida oʻtkazgan. Futbolchi 78-daqiqada Éverton Ribeironing oʻrniga zaxiradan maydonga tushirilgan. Françaning tovon puli shartnomada 200 million yevro etib belgilandi.

2022-yilning 25-yanvarida Flamengo França bilan shartnomasini 2027-yilning 30-apreliga qadar uzaytirdi. 2023-yilning 23-fevralida esa futbolchi 2028-yilning 31-dekabrigacha moʻljallangan yangi shartnoma imzoladi.

Crystal Palace 
2023-yilning 1-avgustida França 20 million yevro va qoʻshimcha 5 million yeveolik bonuslar evaziga Angliya Premyer-ligasining Crystal Palace klubi safiga koʻchib oʻtdi va besh mavsumga moʻljallangan shartnoma imzoladi. Futbolchi 21-oktyabr kuni Newcastle United jamaosiga qarshi bahsda klub safidagi debyutini oʻtkazdi.

França ilk bor 4-yanvar kuni Angliya kubogining uchinchi bosqichi doirasidagi Everton jamaosi bilan bahsda asosiy tarkibda maydonga tushdi va oʻyinning eng yaxshi futbolchisi deb topildi. 24-fevral kuni u Burnley klubiga qarshi oʻyinda (3:0) Jordan Ayew] goliga assistentlik qildi va klub safidagi ilk golda istiroki boʻldi. Bundan tashqari ushbu oʻyinda u penalti ishlab oldi va Jean-Philippe Mateta ushbu imkoniyatni ham golga aylantirdi.

Statistikasi

Manbalar

Havolalar 
 Profile at the Crystal Palace F.C. website

Yashayotgan insonlar
Crystal Palace F.C. futbolchilari
Braziliyalik erkak futbolchilar
Futboldagi erkak hujumchilar
Angliya Premyer-ligasi futbolchilari
CR Flamengo futbolchilari
Angliyadagi chet ellik erkak futbolchilari
Miguel Gutiérrez (futbolchi)

Miguel Gutiérrez Ortega (2001-yil 27-iyulda tugʻilgan) – ispaniyalik professional futbolchi, La Liganing „Girona“ klubi chap qanot himoyachisi.

Klublardagi karyerasi

Real Madrid 
Ispaniyaning Madrid shahrida tugʻilgan Gutiérrez faoliyatini dastlab „Getafe“ klubida boshlagan va keyinchalik 2011-yilda „Real Madrid“ jamoasiga koʻchib oʻtgan. 2017-yil iyul oyida „Manchester United“ning oʻsha paytdagi bosh murabbiyi José Mourinho unga qiziqish bildiradi ammo 16 yoshli futbolchining oʻzi ispan klubi safida qolishni tanlagan.

2019-yilning yozida Gutiérrez yangi kelgan Ferland Mendyning jarohatidan soʻng murabbiy Zinedine Zidane tomonidan Audi Cup turnirida ishtirok etish uchun asosiy jamoa tarkibiga kiritildi. Keyinchalik u 2001-yilda tugʻilgan „Real Madrid“ akademiya futbolchilaridan asosiy jamoaga jalb qilingan ilk futbolchi aylandi.

U 2021-yilning 21-aprelida „Real Madrid“ jamoasining „Cádiz“ga qarshi kechgan oʻyinida debyut qilgan. U ilk startini esa shu yilning 15-mayida boʻlib oʻtgan „Granada“ klubiga qarshi bahsda oʻtkazgan va yirik 4:1 hisobida gʻalaba qozongan.

Girona 
2022-yilning 5-avgustida Gutiérrez „Girona“ jamoasi bilan 2027-yilning 30-iyuniga qadar moʻljallangan shartnoma imzoladi, „Real Madrid“ esa futbolchi sotuvidan keladigan kelasi foydadan 50%ini oʻziga olishi belgilab qoʻyildi. U klubdagi debyutini 2022-2023-yilgi mavsumning ochilish oʻyinida oʻtkazdi. Futbolchi „Valencia“ga qarshi kechgan bahsning 61-daqiqasida zaxiradan maydonga tushirildi. 2023-yilning 4-martida Gutiérrez „Girona“ tarkibidagi ilk golini oʻzining sobiq jamoasi „Getafe“ga qarshi bahsda kiritdi. 2023-yilning 11-dekabrida uning jamoasi „Barcelona“ga qarshi safarda 4:2 hisobida gʻalaba qozondi. Bu klubing tarixdagi Kataloniyaliklar ustidan qozongan ilk gʻalabasi edi.

Statistikasi

Manbalar

Havolalar 
 

Ispaniyalik erkak futbolchilar
Real Madrid CF futbolchilari
Girona FC futbolchilari
Real Madrid Castilla futbolchilari
Futboldagi erkak qanot himoyachilari
La Liga oʻyinchilari
Segunda División B oʻyinchilari
2024-yilgi Yozgi Olimpiada oʻyinlaridagi futbolchilar
Olimpiyada medalini olgan futbolchilar
2024-yilgi Yozgi Olimpiada oʻyinlarida medal sohiblari
Oliver Baumann

Oliver Baumann (1990-yil 2-iyunda tugʻilgan) – germaniyalik professional futbolchi, Bundesliganing TSG Hoffenheim klubi darvozaboni va sardori.

Klublardagi faoliyati

SC Freiburg

Yoshlar va zaxira jamoasi 
Oliver Baumann 2002-yilda SC Freiburg klubining yoshlar jamoasiga qoʻshilgan. Oʻshandan buyon futbolchi klub safida jami 104 ta Bundesliga oʻyinda maydonga tushgan. SC Freiburg B jamoasi safida esa 21 ta uchrashuv oʻtkazgan.

Asosiy jamoa 

2009-2010-yilgi mavsumning soʻnggi turida Baumann Borussia Dortmund klubiga qarshi Bundesliga uchrashuvida professinoal futboldagi debyutini oʻtkazdi. 2010-2011-yilgi mavsumdan boshlab esa u jamoaning asosiy darvozaboniga aylandi va 30 ta liga oʻyinida maydonga tushdi. 2011-yilning iyun oyida darvozabon shartnomasini 2015-yilga qadar uzaytirdi. Navbatdagi ikki mavsumda esa u klub safida jami 73 uchrashuv oʻtkazdi.

2013-2014-yilgi mavsumda u SC Freiburg tarkibidagi asosiy figuralardan biri boʻlib, klubning Bundesligadagi dastlabi oltita oʻyini, shuningdek, UEFA Yevropa Ligasi va DFB-Pokalning ochilish oʻyinlarida ham maydonga tushirildi. Biroq, Hamburger SV jamoasi qarshi oʻyinda Baumann qoʻpol xatolarga yoʻl qoʻydi, bu esa klubning 3:0 hisobida magʻlubiyatiga sabab boʻldi. Shunga qaramasdan murabbiylar unga ishonch bildirishda davom etdi va keyingi Nürnberg bilan kechgan uchrashuvda quruq oʻyin oʻtkazgan holda jamoasining mavsumdagi ilk qgʻalabasini taʼminladi.

TSG Hoffenheim 
2014-yilning 14-mayida Baumann TSG Hoffenheim jamoasi bilan toʻrt yillik shartnoma imzoladi. Oʻshandan beri u klubning asosiy darvozaboni va Benjamin Hübner ketganidan keyin esa jamoa sardoriga aylandi. 2023-2024-yilgi mavsumda Bundesligada 157 ta seyv qayd etgan holda bu natija borasida ligadagi eng yuqori natijani qayd etdi .

Terma jamoadagi faoliyati 
Baumann hali Germaniya terma jamoasi safida debyut qilmagan boʻlsada, ammo 18 yoshdan 21 yoshgacha boʻlgan barcha yosh toifasidagi jamoalar safida kamida bittadan oʻyin oʻtkazgan.

Baumanning Germaniya U-19 jamooasidagi barcha uchrashuvlari oʻrtoqlik oʻyinlariga toʻgʻri kelgan. Bulardan eng sda qolarlisi Estoniya U-19 terma jamoasiga ustidan qozonilgan 5-0 hisobidagi gʻalaba boʻlgan. Keyinchalik Germaniya U-20 terma jamoasi safida Shveytsariya U-20 va Italiya U-20 terma jamoalariga qarshi ikkita oʻyinda maydonga tushganidan soʻng, u 21 yoshgacha boʻlganlar terma jamoasiga chaqiruv oldi.

2010-2011-yilgi mavsumda Baumann Germaniya U-21 terma jamoasi safida toʻrtta oʻrtoqlik oʻyinida maydonga tushib, oʻsha oʻyinlarda oltita gol oʻtkazib yubordi. Keyingi uch mavsumda esa terma jamoa safida bor yoʻgʻi beshta uchrashuvda maydonga tushirildi.

Baumann 2020-yil sentyabrda ilk bora Ispaniya va Shveysariyaga qarshi UEFA Millatlar Ligasi uchrashuvlarida Germaniya terma jamoasi uchun chaqiruv oldi .

Futbolchi Germaniyaning UEFA Yevro 2024 uchun yakuniy qaydnomasiga ham kiritildi.

Career statistics

Club

Manbalar

Havolalar 
 
 

Yashayotgan insonlar
Germaniyalik erkak futbolchilar
Erkak futbol darvozabonlari
Bundesliga futbolchilari
SC Frieburg futbolchilari
TSG 1899 Hoffenheim futbolchilari
UEFA Yevro 2024 oʻyinchilari
Anass Zaroury

Anass Zaroury (2000-yil 7-noyabrda tugʻilgan) – professional futbolchi, Ligue 1ning „RC Lens“ klubi himoyachisi. Belgiyada tugʻilgan boʻishiga qaramasdan Marokash terma jamoasi sharafini himoya qilmoqda.

Klublardagi faoliyati

Charleroi 
2021-yilning 1-fevralida Zaroury Belgiya Pro ligasining „Charleroi“ klubi bilan ikki yarim yillik shartnoma imzoladi va mavsum yakuniga qadar „Lommel“ jamoasida ijara asosida qoladigan boʻldi.

Burnley 
2022-yilning 30-avgustida Zaroury EFL Championshipning „Burnley“ jamoasi bilan toʻrt yillik shartnoma imzoladi. U yangi klubi safidagi ilk golini 2022-yilning 15-oktyabrida „Swansea City“ bilan kechgan uchrashuvda (4:0) kiritdi Zaroury scored the second and third goals as Burnley beat Bournemouth in the third round of the FA Cup in January 2023.. Zaroury navbatdagi ikki gollarni „Burnley“ning 2023-yil yanvar oyida boʻlib oʻtgan Angliya kubogining uchinchi bosqichi doirasidagi „Bournemouth“ jamoasiga qarshi uchrashuvida kiritdi. Shu yilning 11-avgustida futbolchi Angliya Premyer-ligasidagi „Manchester City“ klubiga qarshi bahsida oʻtkazdi va qizil kartochka olib maydonni tark etdi.

Hull City (ijara) 
2024-yilning 1-fevralida Zaroury 2023-2024-yilgi mavsumning qolgan qismi uchun ijara asosida „Hull City“ jamoasiga koʻchib oʻtgani maʼlum boʻldi. U klubdagi debyutini 3-fevral kuni „Millwall“ga qarshi oʻyinda (1:0) oʻtkazdi. Besh daqiqadan soʻng, uning oʻng oyodagi zarbasi darvoza toʻsiniga tegdi, qaytgan toʻpni esa jamoadoshi Jaden Philogene golga aylantirdi. 20-fevral kuni Zaroury „Hull City“ tarkibida oʻzining ilk golini kiritdi. Bu gol jamoaning „Sautgempton“ga qarshi bahsda 2:1 hisobidagi gʻalabasini taʼminladi. 2024-yil 21-mayda „Burnley“ klubi futbolchining ijara muddati tugagach, jamoaga qaytishini eʼlon qildi.

Lens 
2024-yilning 22-avgustida Zaroury Ligue 1 klubi „Lens“ bilan toʻrt yillik shartnoma imzoladi.

Terma jamoadagi faoliyati 
Belgiyada tugʻilgan Zaroury asl kelib chiqishi boʻyicha marokashlik hisoblanadi. U dastlab Belgiya terma jamoasining turli yosh toifasidagi, jumladan U-17, U-18, U-21 jamoalarida toʻp surgan. 2022-yil 16-noyabrda Zaroury 2022-yilda Qatarda boʻlib oʻtadigan futbol boʻyicha Jahon chempionatida Marokash terma jamoasiga rasman taklif qilindi. U chempionat oldida jarohat olgan futbolchi Amine Haritning oʻrnini egalladi. 17-noyabr kuni futbolchi Gruziyaga qarshi oʻrtoqlik bahsida mamlakat jamoasi safidagi debyutini oʻtkazdi.

Statistikasi

Klub

Terma jamoa

Manbalar

Havolalar 
 

2000-yilda tugʻilganlar
Yashayotgan insonlar
Marokashlik erkak futbolchilar
Belgiyalik erkak futbolchilari
Futboldagi erkak qanot yarim himoyachilari
Lommel S.K. futbolchilari
Royal Charleroi S.C. futbolchilari
Burnley F.C. futbolchilari
Hull City A.F.C. futbolchilari
RC Lans klubi futbolchilari
Belgiya Pro-ligasi futbolchilari
Angliya Premyer-ligasi futbolchilari
Angliyadagi chet ellik erkak futbolchilari
Fransiyadagi chet ellik erkak futbolchilari
FIFA Jahon chempionati 2022 oʻyinchilari
Chadi Riad

Chadi Riad Dnanou (; 2003-yil 17-iyun) – professional futbolchi, Angliya Premyer-ligasining Crystal Palace klubining markaziy himoyachisi. Ispaniyada tugʻilgan va hozirda Marokash terma jamoasi sharafini himoya qilmoqda.

Karyerasi

Barcelona

Yoshlik yillari 
Riad Balear orollarining Palma shahrida marokashliklar oilasida tugʻilgan. Dastlab CD Atlético Rafal, RCD Mallorca, CD San Francisco kabi jamoalarning akademiyasida toʻp surgan futbolchi 2019-yil fevral oyida Barcelona klubi bilan uch mavsumlik shartnoma imzolagan.

2020-2021-yilgi mavsum: Sabadell (ijara) 
2020-yilda Riad CE Sabadell jamoasi bilan bir mavsumlik ijara shartnoma imzoladi. U 2020-yilning 16-dekabrida Ispaniya kubogi doirasida CD Ibiza Islas Pitiusas klubiga qarshi safar uchrashuvida asosiy jamoa safida debyut qildi.

Riad Segunda Divisióndagi ilk uchrashuvini esa 2021-yil 11-yanvarda oʻtkazdi, CD Lugo bilan bahsning ikkinchi boʻlimidan Aleix Coch oʻrniga zaxiradan maydonga tushirildi.

2022-2023-yilgi mavsum 
2022-yilning 5-iyulida Riad Barcelona bilan shartnomasini 2024-yilgacha uzaytirdi va Primera Federacióndagi zaxira jamoasida toʻp suradigan boʻldi. Futbolchi 27-avgust kuni mavsumning ochilish oʻyinida jamoasining gʻalaba golini kiritdi. CD Castellón bilan bahsdagi soʻnggi golni kiritib jamoasining 3:2 hisobidagi gʻalabasini taʼminladi.

Riad Barcelonaning asosiy jamoasi va La Ligadagi debyutini 2022-yilning 8-noyabrida oʻtkazdi, CA Osasuna klubiga qarshi bahsda oʻyindagi gol mualliflaridan biri Pedrining oʻrniga zaxiradan maydonga tushirildi. U mavsumni toʻlaqonli ravishda Rafael Márquez boshchiligidagi B jamoaning asosiy tarkibida oʻtkazdi.

2023-2024-yilgi mavsum: Real Betis (ijara) 
2023-yilning 26-iyulida Riad Real Betis jamoasiga 3 million yevroga sotib olish imkoniyati bilan mavsum yakuniga qadar ijaraga berildi.

Crystal Palace 
2024-yil 14-iyun kuni Premyer-liganing Crystal Palace klubi 14 million funt sterling evaziga Riad bilan besh yillik shartnoma imzolaganini eʼlon qildi.

Statistikasi

klub

Terma jamoa

Manbalar

Havolalar 
 Profile at the Crystal Palace F. C. website
Futbolchilar
Marokashlik futbolchilar
FC Barcelona futbolchilari
Real Betis futbolchilari
Crystal Palace F.C. futbolchilari
Delisliyalar

YOʻNALTIRISH Deliilyas
Qalandardoʻrmon

Qalandardo`rmon qishloq- Yangibozor tumanida joylashgan qishloq. Qishloqda 3 ta mahalla mavjud: Mang`itlar, Paxlavon Mahmud va Bo`ston mahallalari. Qishloqda 3 ta maktab faoliyat ko`rsatadi.
Toskaniya

Taskaniya bu Italiyaning qadimgi shahri boʻlib bugungi kunda bu shahar oʻrni Italiya Respublikasining janubiy hududlariga toʻgʻri keladi
Yiğit Kirazcı

Mustafa Yiğit Kirazcı (1983-yil 17-avgust, Istanbul ) - turk aktyori .

Hayoti va faoliyati 
Mustafa Yiğit Kirazcı buxgalter menejer ona va ochiq havo reklamachisi otaning oʻgʻli sifatida dunyoga keldi. Asli Burhoniyadan boʻlgan Kirazcı oʻrta taʼlimni Koch oʻrta maktabida, universitet taʼlimini esa Bilgi universitetining aloqa fakulteti reklama boʻlimida 2005-yilda tamomlagan. Universitet yillarida u modellik qilgan va reklama roliklarida rol oʻynagan. U aktyorlik mahoratlarini oldi va 2007-yilda “Soʻnggi tanlov ” serialidagi Teoman obrazi bilan aktyorlikka ilk qadamini qoʻydi. Keyin u turli filmlar va seriallarda ishtirok etdi. 2016-yili “Sevadi Sevmaydi” serialidagi Tuna Ertürk obrazi bilan keng auditoriyaga yetib boʻlgach, 50m2 Netflix serialida “Yakup” obrazini oʻynadi. 2020-yilda “Çati Kati Aşk” serialida Demir Yilmaz obrazini jonlantirgan.

Filmografiyasi

Manbalar

Tashqi havolalar 
IMDb'da Yiğit Kirazcı
Gaye Adegbalola

Gaye Adegbalola (qizlik familiyasi Todd, 1944-yil 21-mart, Fredericksburg, Virjiniya shtati,AQSh) – amerikalik blyuz qoʻshiqchisi va gitarachi, o‘qituvchi, LGBT faoli hamda lesbiyan.

Hayoti 
1944-yil 21-martda Virjiniya shtatining Fredericksburg shahrida jaz musiqachilari oilasida tugʻilgan. Gaye Boston universitetini biolog mutaxasisligi boʻyicha tamomlagan, Rokfeller universitetida biokimyo sohasida va Garlem kasalxonasida bakteriolog sifatida ishlagan.

1960-yillarda Gaye fuqarolik huquqlari uchun boʻlgan harakatlarda faol ishtirok etadi, ayniqsa Nyu-Yorkdagi „Black Power Movement“ va Garlem oʻzini oʻzi himoya qilish qoʻmitasida jonbozlik koʻrsatgan. Hayotining shu davrida Gaye turmushga chiqib, oʻgʻil farzand koʻrgan. 1970-yilda Gaye turmushidan ajrashgandan soʻng Fredericksburgga qaytib keladi va u yerda teatrda oʻynashni davom ettiradi hamda maktabda biologiya va kimyo fanlaridan dars bera boshlaydi. Gaye 1982-yilda Virjiniya shtatining yil oʻqituvchisi deb eʼtirof etilgan.

70-yillarning oʻrtalarida Gaye Adegbalola Enn Rebson bilan uchrasha boshladi va Rebson qoʻshiqchiga gitara chalishni oʻrgata boshlaydi. 1984-yilda Enn bilan birga ular duet tashkil qiladi. Toʻrt yil oʻtgach, ularga kontrabaschi ayol qoʻshilgandan soʻng, bu duet „Saffire – The Uppity Blues Women“ nomini oladi.

Baʼzi tanqidchilar bu jamoani hozirgi kunda anʼanaviy akustik blyuz ijro etuvchi ayollar guruhlari orasidagi eng yaxshisi deb hisoblaydilar.

1990-yilda guruhning „Middle Aged Blues Boogie“ qoʻshigʻi Uilyam Xendi (WC Handy Awards, Blues Music Awards) nufuzli blyuz marosimida „Yilning eng yaxshi qo‘shig‘i“ nominatsiyasidagi eng yaxshi qo‘shiqlardan biri bo‘ldi. 90-yillar davomida Gaye milliy jamoat radiosida blyuz haqidagi dasturlarni olib borgan. Gaye saraton kasalligiga chalingan va kasallikdan davolanmoqda. 1999-yilda „Bitter Sweet Blues“ nomli birinchi yakka albomi chiqqan.

Gaye 1991-yilda oʻzining umr yoʻldoshi Suzanne Moe bilan tanishgan. 2000-yilda Geya Adegbalola „The Advocate“ jurnalida oʻzining jinsiy moyilligini oshkor etdi.

Manbalar 

Afro-Amerika fuqarolik huquqlari faollari
Amerikalik gitarachilar
Alifbo boʻyicha shaxsiyatlar
Amerikalik qoʻshiqchilar
Yashayotgan insonlar
1944-yilda tugʻilganlar
21-martda tugʻilganlar
Avn ibn Abdulloh ibn Jaʼfar

Avn ibn Abdulloh ibn Jaʼfar () – Avn al-Akbar nomi bilan tanilgan (680-yil 10-oktyabrda vafot etgan) – Makkadan Kufaga safarida Husayn ibn Aliga hamroh boʻlgan Zaynab binti Alining oʻgʻli. Ashuro kuni Karbalo jangida shahid boʻlgan.

Nasabi 
Avn ibn Abdulloh Husaynning singlisi Zaynab binti Ali va Muhammadning sahobalaridan Abdulloh ibn Jaʼfar ibn Abu Tolibning oʻgʻli boʻlgan. Avnning bobosi Jaʼfar at-Tayyor Muhammadning Habashistonga hijrat safardida musulmonlar boshligʻi etib tayinlangan. Abdullohning Avn ismli ikki oʻgʻli boʻlib, Avn al-Akbarning onasi Zaynab binti Ali, Avn al-Asgʻarning onasi esa Musayyib ibn Najbaning qizi Jamana boʻlgan.

Husayn ibn Aliga hamrohligi 
Abdulloh ibn Jaʼfar Husaynning Kufaga joʻnab ketganidan xabar topgach, uni Makkaga qaytishiga koʻndirish uchun xat yozgan va oʻgʻillari Avn hamda Muhammad bilan maktubni Husaynga yoʻllagan. Biroq Abdulloh imomning oʻz qarorida qatʼiy ekanini va Makkaga qaytmasligini bilgach, oʻgʻillari Avn va Muhammadga unga hamroh boʻlishni va Husayn bilan birga jang qilishni maslahat bergan.

Ashuro kuni 
Muhammad shahid boʻlgach, Avn jang maydoniga yoʻl olgan. Ibn Shahr Ashubning yozishicha, u Umar ibn Saʼd qoʻshinidan 3 otliq va 18 piyoda askarini oʻldirgan. Biroq uning oʻzi Ashuro kuni Abdulloh ibn Qutba tomonidan oʻldirilgan.

Manbalar 

Karbalo jangida vafot etganlar
Ziyor ibn Shahrakuya

Ziyor ibn Sharakuya (; shuningdek Shahravayh deb ham talaffuz qilinadi) buvayhiylarga xizmat qilgan yuqori darajali gilyaniy zobit.

Ziyor ziyoriylar hukmdori Mardavijning togʻasi Harusindanning oʻgʻli Shahravoyhning oʻgʻli boʻlgan. Ziyorning amakivachchasi ham bo‘lib, u buvayhiylar hukmdori Adud ud-Davlaga turmushga chiqqan hamda undan Abu Kalijar Marzubon ismli bir o‘g‘il farzandni dunyoga keltirgan. Bu davrda Ziyor Fulad ibn Manazar ismli daylamiy zobiti bilan birga Bag‘doddagi buvayhiylar saroyida hukmronlik qilgan. 983-yilda Adud ud-Davla vafotidan keyin uning ikki oʻgʻli Abu Kalijar Marzuban (Samsam ud-Davla nomini qabul qilgan) va Sharaf ud-Davla oʻrtasida vorislik masalasida fuqarolar urushi boshlangan. Iroq turkiy askarlari qisqa vaqt ichida Samsam ud-Davlaga xiyonat qilib, Sharaf ud-Davla saroyi tomon yoʻl olishgan. Biroq, Ziyor ulardan ko‘pchiligining fikrini o‘zgartirib, Samsam ud-Davloga sodiq qolishga majbur qilgan. 987-yilda Sharaf ud-Davla Bagʻdod tomon yurish qilib, Samsam ud-Davlani taxtdan agʻdargan. Shundan soʻng Fuladni qamoqqa tashlagan. Ziyorni esa qatl qilgan.

Adabiyotlar 
 
 

Gilyaniylar
Buvayhiy generallari
987-yilda vafot etganlar
10-asr eronlik kishilar
Tugʻilgan yili nomaʼlum boʻlgan kishilar
Buvayhiylar sulolasi tomonidan qatl qilingan kishilar
El Hadj Mamadou Saliou Camara

El Hadj Mamadou Saliou Camara – Gvineyaning bosh imomi va mamlakatning eng oliy ruhoniysi

2015-yil 27-yanvarda, Gʻarbiy Afrikadagi Ebola virusi epidemiyasi paytida, „Vafot etgan yaqiningizni yuvish, oʻpish yoki ushlab turish shartligi haqida Qur’onda hech narsa aytilmagan“ degan. Va shu gapi bilan fuqarolarni xavfsizroq dafn marosimlarini amalga oshirishga chaqirdi.

Manbalar 

XXI asr imomlari
Gvineya musulmonlari
Gvineya bosh imomlari
Diyo ud-Davla

Abu Tohir Firuzshoh (), laqabi Diyo ud-Davla bilan mashhur, 980-yillarda Basrada hukmronlik qilgan buvayhiy hukmdor. Adud ud-Davlaning oʻgʻli.

Tarixi 
Abu Tohir Firuzshoh Adud ud-Davla va justaniy qirol Manazar qizining oʻgʻli boʻlgan. Adud ud-Davla 983-yilda vafot etgach, vorislik masalasida uning ikki oʻgʻli oʻrtasida kurash boshlangan. Adud ud-Davlaning davomchisi deya taxmin qilingan Samsam ud-Davla hokimiyatni qoʻlga olgan, ammo Sharaf ud-Davla oʻzining Kermondagi mavqeidan foydalanib, Forsga bostirib kirgan. Bu bosqin Samsam ud-Davlani chalgʻitib, Abu Tohir Firuzshohga Basrada mustaqil boshqaruvni oʻrnatish imkoniyatini bergach, u yerda Diyo ud-Davla unvonini olgan.

Diyo ud-Davla va Xuzistonni boshqargan yana bir ukasi Toj ud-Davla oxir-oqibat Jibalda hukmronlik qilayotgan Faxr ud-Davla hokimiyatini tan olishga qaror qilishgan. Bu harakat bilan ular Samsam ud-Davla va Sharaf ud-Davla oʻrtasidagi ziddiyatdan oʻzlarini himoyalamoqchi boʻlishgan. Chunki Basra va Xuziston ikki aka-uka mulklari oʻrtasida joylashgani sababli himoyasiz qolgan edi. Shunga qaramay, bir necha yildan keyin Sharaf ud-Davla Basra va Xuzistonga bostirib kirib, hududni bosib olgan. Bu esa ikki shahzodaning Faxr ud-Davla hududiga qochib ketishiga sabab boʻlgan. Aka-ukalar Raydan boshpana topishgan. Ushbu aka-ukalar buvayhiylar tarixida juda qisqa muddat mavjud boʻlib, uzoq muddat taʼsir qilish imkoniyatiga ega boʻlishmagan.

Adabiyotlar 
 

Fors
10-asr Oʻrta Sharqdagi monarxlar
10-asr eronlik kishilar
Qorib ibn Abdulloh

Qorib ibn Abdulloh (arabcha: قارب بن عبدالله) – Qorib Mavla al-Husayn nomi bilan ham tanilgan, Karbalo jangida shahid boʻlgan.

Nasabi 
Qoribning onasi Fakiha Husayn ibn Alining xizmatkori boʻlib, uning xotini Rabobning uyida ishlagan. Husayn ibn Ali undan Abdulloh Urayqitga turmushga chiqishni soʻragan. Ulardan Qorib ismli farzand dunyoga kelgan. Qorib Husayn ibn Alining xizmatkori boʻlib ishlagan. Uning otasi Abdulloh ibn Urayqit Madinaga hijrat qilishda paygʻambar Muhammadning yoʻlboshchisi boʻlgan.

Qorib ibn Abdullohning onasi Fakiha ham Karbalo jangida qatnashgan va asirlar orasida boʻlgan.

Karbalo jangi 
Husayn ibn Ali Yazid I ga bay’at qilishdan bosh tortgach, Madinani tark etishga qaror qilgan. Imom Madinadan Makkaga va u yerdan Karbaloga qilgan safarida Qorib unga hamrohlik qilgan. Maʼlumotlarga koʻra, Qorib Ashuro kuni peshindan oldin dushmanning ularga qilgan birinchi hujumida shahid boʻlgan.

Manbalar 

Karbalo jangida vafot etganlar
680-yilda vafot etganlar
Husayn ibn Ali
Buraydah ibn al-Husayb

Burayda ibn al-Husayb al-Aslamiy (</span>) – Islom paygʻambari Muhammadning sahobalaridan va Banu Aslamning yetakchilaridan biri.

Manbalar 

Sahobalar
Xusravshoh

Xusravshoh Justaniylar sulolasining soʻnggi qiroli. 972-yildan -yilgacha hukmronlik qilgan. Manazarning oʻgʻli va vorisi boʻlgan.

Xusrav va Shoh soʻzlarining ikkalasi ham fors tiliforscha]]dan olingan boʻlib, har ikkisi ham „qirol“ degan maʼnoni anglatadi.

Hukmronligi 
Xusravshoh davrida buvayhiylar bilan munosabatlar gullab-yashnagan. U buvayhiylar hukmdori Adud ud-Davlani harbiy yurishlarda daylamiy qoʻshinlari bilan qoʻllab-quvvatlagan. Xusravshoh kasal boʻlganida Adud ud-Davla tabiblaridan biri Jabroil IIIni davolash uchun yuborgan. Fanna Xusrav (Adud ud-Davla) Xusravshohning singlisiga uylangan. Ulardan Toj ud-Davla (Abu Husayn Ahmad) va Diyo ud-Davla (Abu Tohir Firuzshoh) ismli oʻgʻillar tugʻilgan. Xusravshohning ukasi Fulad ibn Manazar mashhur buvayhiy zobiti boʻlib, Bagʻdoddagi buvayhiylar saroyida katta taʼsirga ega boʻlgan.

Xusravshoh -yilda vafot etgan. Vorisi kim boʻlgani nomaʼlum. Sulola 11-asr oxiriga qadar Rudbarni boshqarishda davom etgani maʼlum.

Manbalar

Adabiyotlar 
 

 

1004-yilda vafot etganlar
10-asr eronlik kishilar
11-asr eronlik kishilar
10-asr Oʻrta Sharqdagi monarxlar
Justaniylar
Tugʻilgan yili nomaʼlum boʻlgan kishilar